Omnibus presentes litteras¹ inspecturis Ericus, Dei gracia Sweuorum Gothorumque rex ac dominus terre Scanie, salutem in Domino sempiternam. Cum illustrissimus princeps dominus Magnus, Dei gracia Swecie et Noruegie rex, pater noster karissimus,² reuerendum virum dominum Nicolaum Riisbiit,³ abbatem, clericum nostrum dilectum, ceterosque correligiosos monasterij de Pades,⁴ dyocesis Reualiensis, ob ipsorum deuocionem ac digna merita generosis fuerat fauoribus prosequtus, nos eciam vestigiis ipsius inherere cupientes, cum summa sit racio que pro religione facit, omne jus nobis competens et quod predecessoribus nostris ab antiquo compecierat, ex quasi iure patronatus, in ecclesia Borgha ac eciam capellis sibi annexis, auctoritate et consensu reuerendi patris dominj Hemmingj, Dei gracia episcopi Aboensis, ad hoc accidentibus (ͻ: acce-), monasterio predicto de Pades dimittimus ac in perpetuam possessionem presentibus⁵ assignamus, jta quod de ecclesia predicta secundum voluntatis sue libitum futuris temporibus libere valeant ordinare, dum tamen ecclesia predicta et capelle suis debitis officiis non fraudentur. Datum jn castro Viborgh anno Dominj mccclvii,⁶ vigilia assumpcionis beate virginis, sub secreto nostro.